stanford-oval/wikipedia huggingface dataset:
Suwałkin kuvernementti
Aiheesta muualla

Kuvia tai muita tiedostoja aiheesta Suwałkin kuvernementti Wikimedia Commonsissa
Khalil Al-Hanahneh

Khalil Ahmed Al-Hanahneh (arab. خليل أحمد حناحنة‎; s. 11. toukokuuta 1980 Baqa'a) on jordanialainen entinen yleisurheilija, joka kilpaili pikajuoksussa. Hän osallistui olympialaisiin kahdesti, vuosina 2004 ja 2008. Al-Hanahneh oli Ateenan kisoissa 2004 mukana 100 metrillä ja Pekingissä 2008 200 metrin matkalla, mutta putosi molemmilla kerroilla jo ensimmäisellä kierroksella.
Ennätykset

Lähde: IAAF
| --- | --- |
 100 m: 10,48 s (2007)  200 m: 20,81 (2007) :  Pituushyppy: 748 cm (2008)  60 m (sisäradat): 6,86 (2006)
Katoamispiste

| Katoamispiste Murena |
| --- | --- | --- |

Studioalbumin tiedot
 Julkaistu: 29. huhtikuuta 2009
 Tuottaja(t): Janne Saksa
 Tyylilaji: nu metal
 Kesto: 45.32
 Levy-yhtiö: Ranka Recordings
Murenan muut julkaisut
| Metonin jakso 2007 | Katoamispiste 2009 |   |
Katoamispiste on suomalaisen metalliyhtyeen Murenan toinen studioalbumi. Se julkaistiin vuonna 2009 levymerkillä Ranka Recordings.
Kappaleet

Kaikki kappaleet säveltänyt, sanoittanut ja sovittanut Murena.
Muodonmuuttaja – 5.38
Kahden kohtalon yhtälö – 3.53
Vallankäytön perusteet – 4.12
Huipennus – 3.52
Hulluuden ruumiillistuma – 3.22
Kolme maailmaa – 4.00
Uusi olevuus – 3.26
Kahtalaisuuden kurimus – 4.11
Katoamispiste – 3.56
Mielenhallintarituaali – 4.32
Mahdoton – 4.30
Kokoonpano

Jarno Kangas – laulu, kitara
Joni Tanskala – kitara, taustalaulu
Marko Kangas – basso, taustalaulu
Antti Honka – rummut, taustalaulu, grafiikka
Kokoonpano > Muut tekijät

Janne Saksa – tuottaja, äänittäjä, miksaaja
Minerva Pappi – masteroija
Vesa Ranta – valokuvat
Arvostelut

Desibeli.net:
Imperiumi.net:
V2.fi:
Aiheesta muualla

Katoamispiste discogs.com -sivustolla
Surveillance

| Surveillance Triumph |
| --- | --- | --- |

Studioalbumin tiedot
 Julkaistu: 27. heinäkuuta 1987
 Tuottaja(t): Triumph, Thom Trumbo
 Tyylilaji: hard rock
 Kesto: 45.26
 Levy-yhtiö: MCA
Triumphin muut julkaisut
| The Sport of Kings 1986 | Surveillance 1987 | Classics 1989 |
Surveillance on Triumphin yhdeksäs studioalbumi, joka julkaistiin vuonna 1987. Se on Triumphin viimeinen albumi, jolla Rik Emmett on kitaristina.
Kappaleet

Prologue: Into The Forever – 1.01 (säv. Gil Moore, Mike Levine, Rik Emmett)
Never Say Never – 3.36 (säv. Moore, Levine, Emmett, Sil Simone)
Headed for Nowhere – 6.07 (säv. Moore, Levine, Rick Santer, Emmett)
All the King's Horses – 1.47 (säv. Moore, Levine, Emmett, Steve Morse)
Carry on the Flame – 5.14 (säv. Dave Tkaczuk, Moore, Levine, Emmett)
Let the Light (Shine on Me) – 5.33 (säv. Moore, Levine, Emmett)
Long Time Gone – 5.10 (säv. Moore, Levine, Emmett)
Rock You Down – 3.57 (säv. Moore, Levine, Emmett)
Prelude: The Waking Dream – 1.13 (säv. Moore, Levine, Emmett)
On and On – 3.49 (säv. Moore, Levine, Emmett)
All Over Again – 3.57 (säv. Joe Pizzulo, Roger Freeland)
Running in the Night – 3.51 (säv. Erik Scott, Moore, Mark Baker, Levine, Emmett)
Kokoonpano

Rik Emmett – kitara, laulu
Gil Moore – rummut, laulu
Michael Levine – bassokitara, koskettimet
Kokoonpano > Vierailevat muusikot

Steve Morse – soolokitara kappaleessa "Headed For Nowhere", akustinen kitara kappaleessa "All The King's Horses"
Dave Tkaczuk – koskettimet
Greg Loates – efektit
Joel Wade – taustalaulu
Joel Feeney – taustalaulu
Paul Henderson – taustalaulu
Arvostelut

AllMusic:
Theodor Lindroth

Fabian Theodor Lindroth (16. tammikuuta 1829 Uusikaupunki – 1. tammikuuta 1908 Uusikaupunki) oli suomalainen kauppias ja kunnallis- ja valtiopäivämies.
Lindrothin vanhemmat olivat kauppias Gabriel Lindroth ja Sara Emerentia Brander. Lindroth oli kauppias Uudessakaupungissa, joka harjoitti tuonti- ja vientitoimintaa, mutta kuului myös kaupungin vanhimpiin ja oli kaupungin valtuusmies ja valtuusmiesten puheenjohtaja. Lindroth oli Uudenkaupungin edustaja porvarissäädyssä valtiopäivillä  1863–1864.
Kenneth Heilman

| Kenneth Heilman> Henkilötiedot |
| --- | --- |
Syntynyt: 2. kesäkuuta 1938 Brooklyn, New York
Kuollut: 15. heinäkuuta 2024 (86 vuotta)
Koulutus ja ura
Tutkinnot:  Cornellin yliopisto   Virginian yliopisto
Instituutti:  Floridan yliopisto
Tutkimusalue:  käyttäytymisneurologia
Kenneth M. Heilman (2. kesäkuuta 1938 Brooklyn, New York, Yhdysvallat – 15. heinäkuuta 2024) oli yhdysvaltalainen käyttäytymisneurologi, ja hän tutki urallaan paljon liikehäiriöitä ja Parkinsonin tautia.
Heilman valmistui Virginian yliopistosta lääketieteen tohtoriksi 1963, ja seuraavat kaksi vuotta hän oli harjoittelijana Cornellin yliopiston lääketieteen keskuksessa. Vietnamin sodan aikana Heilman liittyi ilmavoimiin ja toimi Turkin İzmirissä sijainneen Naton sairaalan lääketieteellisenä johtajana. Kun Heilman oli vapautettu palveluksesta, hän suoritti erikoistumisensa Harvardin yliopiston neurologian yksikössä.
Erikoistumisensa jälkeen Heilman pääsi Floridan yliopiston henkilökuntaan, kun hän aloitti vuonna 1970 dosenttina. Vuonna 1973 hänet ylennettiin apulaisprofessoriksi ja 1975 professoriksi. Vuonna 1998 Heilman kuului Floridan yliopiston ensimmäisiin professoreihin, jotka saivat arvonimen ”Distinguished Professor” (suom. ”kunnianarvoisa professori”).
Khalil Taha

| Mitalit> Maa:   Libanon.Miesten kreikkalais-roomalainen paini. Olympialaiset  | Mitalit> Maa:   Libanon.Miesten kreikkalais-roomalainen paini. Olympialaiset  | Mitalit> Maa:   Libanon.Miesten kreikkalais-roomalainen paini. Olympialaiset  | Maa:   Libanon> Miesten kreikkalais-roomalainen paini. |
| --- | --- | --- | --- |
|  Pronssia | Helsinki 1952 | 73 kg |  |
Khalil Taha (arab. خليل طه‎, 5. kesäkuuta 1932 Beirut – 27. heinäkuuta 2020 Venice, Florida, Yhdysvallat) oli libanonilainen kreikkalais-roomalaisen tyylin painija ja olympiamitalisti.
Taha saavutti kreikkalais-roomalaisen painin 73 kilogramman sarjassa olympiapronssia Helsingissä 1952. Lisäksi hän saavutti 78-kiloisten painoluokassa hopeamitalin Välimeren kisoissa vuonna 1951. Tahan Safi-veli oli myös painin arvokisamitalisti. Taha muutti Yhdysvaltoihin ja asui Floridan Venicessä vuodesta 1981. Hän kuoli munuaissairauteen 88-vuotiaana 27. heinäkuuta 2020.
Aiheesta muualla

Khalil Taha Kansainvälinen olympiakomitea. (englanniksi)
The Unforgiven II

| ”The Unforgiven II” Metallica |
| --- | --- | --- |

Singlen tiedot
 Albumilta: ReLoad
 Julkaistu: 1998
 Tuottaja(t): Bob Rock
 Tyylilaji: heavy metal, power ballad
 Kesto: 06.39
 Levy-yhtiö: Vertigo
Metallican muut singlet
| ”The Memory Remains” 1997 | ”The Unforgiven II” 1998 | ”Fuel” 1998 |
The Unforgiven II on Metallicalta vuonna 1998 ilmestynyt kappale yhtyeen albumilta ReLoad.
Metallicalla on myös muita "Unforgiven"-nimisiä kappaleita. Vuonna 1991 ilmestyi alkuperäinen versio nimellä "The Unforgiven" albumilla Metallica. Syyskuussa 2008 julkaistulla Death Magnetic -albumilla on kappale "The Unforgiven III".
Aiheesta muualla

Metallica - The Unforgiven II (Official Music Video) YouTubessa
Suruçin pommi-isku

| Suruçin pommi-isku |
| --- | --- |
 Rikostutkijoita tapahtumapaikalla
Paikka:  Suruç, Turkki  36°58′50″N, 38°25′32″E
Kohde:  Amaran kulttuurikeskus
Ajankohta:  20. heinäkuuta 2015
Kuolleita:  32
Haavoittuneita:  yli 100
Epäilty/epäillyt:  Isis
Suruçin pommi-isku tapahtui Turkissa Suruçin kaupungissa Syyrian vastaisen rajan tuntumassa 20. heinäkuuta 2015. Itsemurhapommittajan laukaisema pommi räjähti noin kello 12.00 paikallista aikaa Amaran kulttuurikeskuksessa, jonne oli kokoontunut 300 turkkilaisen vasemmistopuolueen Ezilenlerin Sosyalist Partisin nuoriso-osaston jäsentä, joiden tarkoitus oli lähteä uudelleenrakentamaan kurdikaupunki Kobanea. Iskussa kuoli 32 henkilöä ja haavoittui yli 100. Tekijällä uskotaan olevan yhteyksiä Isis-järjestöön.
Tapahtumat

Surmansa saaneet olivat turkkilaisia ja kurdiopiskelijoita, mutta joukossa oli myös anarkisteja sekä muita vasemmistoaktivisteja. He olivat kokoontuneet Suruçiin viedäkseen humanitaarista apua 10 kilometrin päässä rajan toisella puolella sijaitsevaan Kobanên kaupunkiin, jonka hallinnasta oli vuoden verran käyty rajuja taisteluita sitä puolustaneiden kurdijoukkojen ja Isis-järjestön välillä. Silminnäkijähavaintojen mukaan pommi räjähti keskellä väkijoukkoa, kun tapahtuman osallistujat olivat kokoontuneet kulttuurikeskuksen pihamaalle antamaan julkilausumaa tiedotusvälineille.
Pian Suruçissa tehdyn iskun jälkeen toinen itsemurhapommittaja räjäytti itsensä Rojavan kurdialueella Kobanén kaupungin tuntumassa sijaitsevalla rajanylityspisteellä surmaten kaksi kurditaistelijaa.
Tekijä

Turkkilaisten viranomaisten mukaan pommi-iskun toteuttaja oli kurditaustainen Seyh Abdurrahman Alagoz Adıyamanin maakunnasta. Alagoz oli yksi niistä sadoista turkkilaisista ja kurdeista, joita ISIS oli rekrytoinut Adıyamanin maakunnasta. Viranomaisten mukaan Alagozin henkilöllisyys varmistettiin DNA-testillä. Paikallisen Radikal-lehden haastatteleman tekijän äidin mukaan hänen poikansa oli opiskellut Adıyamanin yliopistossa ja lähtenyt ulkomaille kuusi kuukautta ennen iskuja yhdessä veljensä kanssa. Reutersin haastatteleman turkkilaisviranomaisen mukaan hän oli matkustanut Syyriaan Isis-järjestöön kytköksissä olevan toisen järjestön avulla.
Kurdipuolue HDP ilmoitti, että yksi pommi-iskun tekijöistä oli myös 20-vuotias nainen, joita poliisi oli vain muutama päivää ennen iskuja vapauttanut. Turkin poliisi oli sulkenut Twitterin kokonaan sinä päivänä, kun nainen oli vapautettu.
Seuraukset

Suruçin pommi-iskussa kuoli yhteensä 32 henkilöä ja haavoittui yli 100. Iskun jälkeen useissa eri kaupungeissa pidätettiin useita Isis-järjestön rekrytoijiksi ja jihadisteiksi epäiltyjä henkilöitä. Tapahtumat aiheuttivat Istanbulissa laajoja mellakoita vielä samana iltana, kun mielenosoittajat ottivat yhteen poliisin kanssa, syyttäen maan presidenttiä ja hallitusta Isis-järjestön tukemisesta. Mielenosoituksia järjestettiin myös useissa muissa eri kaupungeissa. Mielenosoittajat syyttivät Turkin hallitsevaa Oikeus ja kehitys -puoluetta liian vähäisestä toiminnasta Isis-järjestöä vastaan.
Aiheesta muualla

Kuvia tai muita tiedostoja aiheesta Suruçin pommi-isku Wikimedia Commonsissa
Sveitsin ilmasto

Kartta Sveitsistä Köppenin ilmastoluokituksen mukaan.
Sveitsin ilmasto on pääasiassa mannermainen, mutta eteläisessä Ticinon kantonissa se on lauhkeampi kuin muualla ja vuoristoalueilla vallitsee alppi-ilmasto.
Lämpötilat

Sveitsin vuotuinen keskilämpötila on 6 celsiusastetta. Keskimääräinen päivän ylin lämpötila on 10,4 celsiusastetta ja päivän alin lämpötila 2,1 celsiusastetta. Lämpimin kuukausi on heinäkuu 14,9 celsiusasteen keskilämpötilalla ja kylmin tammikuu –2,4 celsiusasteen keskilämpötilalla.
Sateisuus ja lumisuus

Koko Sveitsin keskimääräinen sademäärä on hieman yli 1 185 millimetriä. Sademäärä jakautuu melko tasaisesti ympäri vuoden, ja alavilla mailla sataa noin 600 millimetriä vuodessa. Eniten sataa yleensä huhtikuussa ja marraskuussa, vähiten toukokuussa, syyskuussa ja lokakuun alkupuoliskolla. Vuoristossa sataa enemmän, noin 2 000 millimetriä vuodessa. Kesäkuusta elokuuhun sateet voivat toisinaan esiintyä voimakkaiden ukkosmyrskyjen muodossa. Nämä myrskyt voivat aiheuttaa rankkoja rae- ja lumisateita Alppien vuoristoalueille. Lunta on laaksoissa joulukuusta maaliskuuhun. Vuorilla yli 1 800 metrin korkeudella luminen aika kestää marraskuusta toukokuuhun, ja yli 2 500 metrin korkeudessa tavataan lunta ympäri vuoden.
Aurinkoisuus

Aurinko paistaa eniten heinäkuussa ja vähiten joulukuussa.
Ilmastonmuutos

Sveitsin keskilämpötila on vuosina 1864–2008 nousseet 1,6 celsiusastetta verrattuna vuosien 1961–1990 keskiarvoihinselvennä. Vuodesta 1909 vuoteen 2008 on keskilämpötila noussut 0,12–0,19 celsiusastetta eri Sveitsin osissa. Keskilämpötilan nousu on nopeutunut viime vuosikymmeninä.
Sveitsin sademäärä kasvoi 1900-luvun aikana 8 prosentilla. Keskimääräinen lumen syvyys on Sveitsissä pudonnut jopa 12 senttimetriä vuosikymmenessä. Vuodesta 1970 lähtien on Sveitsin Alpeilla havaittu myös lumisen ajan lyhentymistä, jonka oletetaan johtuvan lämpötilan noususta. Lumisen ajan kesto on 1970-luvulta alkaen lyhentynyt 8,9 päivällä vuosikymmenessä. Nykyisin luminen aika alkaa 12 päivää aikaisempaa myöhemmin ja loppuu 26 päivää aiemmin. Tämä on linjassa lämpenemisen kanssa, joka on ollut syksyisin 0,21 celsiusastetta vuosikymmenessä ja keväisin 0,84 astetta vuosikymmenessä.
Tuulenpuuskien nopeuden on myös havaittu kasvaneen Sveitsissä 1933 alkaneen mittaushistorian aikana.
Sven Gabriel Elmgren

Sven Gabriel Elmgren
Sven Gabriel Elmgren (25. lokakuuta 1817 Parainen – 3. marraskuuta 1897 Helsinki) oli suomalainen filosofian tohtori ja Helsingin yliopiston kirjaston varakirjastonhoitaja. Hänellä oli lukuisia luottamustoimia suomalaisissa tieteellisissä seuroissa.
Elmgrenin vanhemmat olivat Paraisten kappalainen Gabriel Elmgren ja Johanna Kristina Talleqvist. Hän kävi Turun lukiota ja pääsi ylioppilaaksi 1836. Elmgren valmistui filosofian kandidaatiksi ja maisteriksi 1840, teologian kandidaatiksi 1844 ja filosofian kunniatohtoriksi 1860.
Elmgren toimi Helsingin yliopiston kirjaston amanuenssina 1848–1862 ja varakirjastonhoitajana 1862–1891. Hän oli Turkulaisen osakunnan kuraattori 1844–1846 ja Länsisuomalaisen osakunnan kuraattori 1846–1852. Hän sai ylimääräisen professorin arvon 1873.
Elmgren oli Societas pro Fauna et Flora Fennican rahastonhoitaja 1871–1887, Suomalaisen kirjallisuuden seuran sihteeri 1846–1861 ja varapuheenjohtaja 1874–1881. Suomen Tiedeseuran puheenjohtaja 1882–1883, Suomen historiallisen seuran sihteeri 1875–1876, puheenjohtaja 1876–1877 ja rahastonhoitaja 1877–1887 sekä Muinaistieteellisen toimikunnan puheenjohtaja 1887–1890.
Elmgren toimitti yhdessä Fredrik Berndtsonin kanssa Helsingfors Morgonblad -lehteä 1845–1847. Hän oli myös Litteraturblad för allmän medborgerlig bildning -lehden toimittajana 1850–1854. Elmgren oli toimittamassa Henrik Gabriel Porthanin koottuja teoksia julkaistavaksi, ja hän toimitti painoon myös Georg August Wallinin matkapäiväkirjat ja muistiinpanot.
Elmgren oli naimisissa vuodesta 1862 Hilda Karolina Heickellin kanssa. Heillä oli neljä lasta, joista poika Robert Elmgren oli Halilan tuberkuloosiparantolan ylilääkäri.
Teoksia

Beskrifning öfver Pargas socken. Tidskriften Suomi 1848, Åbo 1926, Pargas hembygdsförening 1983.
Finska efämerider. Helsingfors 1854. (Suomen historia päiväkirjamuodossa ja kronologisesti vuodesta 1026 vuoteen 1853.)
Öfversigt af Finlands litteratur ifrån år 1542 till 1770, väitöskirja. 1861.
Nådendals kloster-ruiner. Helsingfors 1863.
Georg August Wallins reseanteckningar från Orienten åren 1843–1849: Dagbok och bref I–IV. Efter resandens död utgifna af S. G. Elmgren. Frenckell, Helsingfors 1864–1866.
Öfversigt af Finlands litteratur ifrån år 1771 till 1863, väitöskirja. 1865.
Frans Johan Rabbe: Lefnadsteckning. Helsingfors 1886.
Evangeliska historiens kronologi. Helsingfors 1888.
Sveaborgs bombardemang 1855. Helsingfors 1889.
Israelitiska historiens kronologi enligt gamla testamentets böcker. Helsingfors 1890.
Finska arméens gång öfver Neva 1708. Suomen historiallinen seura, Helsingfors 1891.
Hafsvattnets sommarvärme åren 1871–1890, observerad å Munkholm i Esbo skär. Helsingfors 1891.
Om biskop Erikssons bibelöfversättning. Suomen historiallinen seura, Helsingfors 1892.
Bevis för skrifternas i Nya Testamentet äkthet, korteligen framställda. Helsingfors 1895.
Suomalaisia päivätapahtumia. Jyväskylä 1895 (2. laitos, suomentanut K. G. Gummerus).
S. G. Elmgrenin muistiinpanot. Julkaissut Aarno Maliniemi. Suomen historian lähteitä 2. Suomen historiallinen seura, Helsinki 1939.
Aiheesta muualla

Elmgren, Sven Gabriel hakuteoksessa Uppslagsverket Finland (2012). (ruotsiksi)
Kiintolevyn osiointi

GParted kiintolevyn osiointiohjelma.
Kiintolevyn osiointi eli partitiointi merkitsee tietokoneen kiintolevyn jakamista niin kutsuttuihin osioihin, jotka usein näkyvät kuin eri levyinä. Jokaisella osiolla voi olla oma tiedostojärjestelmä. Windows-käyttöjärjestelmässä nämä näkyvät eri levyasemakirjaimina.
Henkilökohtaisissa tietokoneissa

IBM PC-yhteensopivissa tietokoneissa on kaksi partitiointitapaa. Näistä vanhempi on nimeltään MBR (sanoista Master Boot Record) ja uudempi GUID Partition Table (GPT). GPT liittyy uuteen UEFI-firmwareen.
PC-yhteensopivien tietokoneiden perinteinen MBR-tyylinen osiointitaulu tukee korkeintaan neljää osiota. Siinä yhden osion sisään voidaan kuitenkin luoda "jatkettu" osio (extended partition, DOS 3.3:sta lähtien). Jatketulla osiolla voi olla useampia "loogisia" osioita, jotka määritellään jatketun osion tai edellisen loogisen osion osiotaulussa.
Tuki kiintolevyjen partitioinnille lisättiin IBM:n PC-DOS 2.0:een maaliskuussa 1983 tukemaan uuden IBM PC/XT -koneen 10 MB kiintolevyä.
DOS-käyttöjärjestelmien alkuperäinen työkalu osioinnin määrittämiseen oli nimeltään FDISK.
IBM PC -yhteensopivien koneiden BIOS ei itse välitä osioinnista mitään, koska koska se ei lue levyn osioilta tietoa. Useimmat BIOS-toteutukset kuitenkaan eivät boottaa levyltä, jonka ensimmäisen sektorin lopussa ei ole tavuja 0x55 ja 0xAA.
BIOS lukee kiintolevyn ensimmäiseltä sektorilta (nimeltään Master Boot Record, "MBR", 512 tavua, joista osa varattuja) ohjelmakoodin, joka lataa joko käyttöjärjestelmän tai sen käynnistyslataajan tai aktiiviseksi merkityn osion käynnistyskoodin. MBR-tyyppisen osioinnin tapauksessa MBR:ssä on myös osiotaulu, joka sisältää tiedon korkeintaan neljästä osiosta, "ensiöosioista" ja mahdollisesti muita tietoja kuten levy-id. Täten käynnistyskoodille jää vai muutamia satoja tavuja tilaa.
Microsoftin käyttöjärjestelmät käyttävät yleensä aktiiviseksi merkittyä ensiöosiota (asematunnus C:) ja jatkettua osiota. Jatkettu osio voidaan edelleen jakaa loogisiin levyasemiin. DOS-käyttöjärjestelmissä levyasemakirjaimet määräytyvät siten, että ensimmäisen kiintolevyn ensiöosio on C:, toisen levyn ensiöosio D: ja ensimmäisen kiintolevyn ensimmäisen loogisen osion tunnus E: jne.
Windowsin perustyökalu osioinnin muuttamiseen on diskpart. Jos osioilla olevia tiedostojärjestelmiä haluaa pienentää menettämättä niiden tietoja, pitää yleensä käyttää erikoisohjelmaa, kuten Partition Magic tai gparted.
IBM PC -yhteensopivien koneiden MBR-tyylinen osiointi käyttää osioille tiettyjä tunnisteita. Esim. Microsoft Windows tunnistaa vain FAT ja NTFS-tunnisteille merkityt osiot. Tätä käytetään luodessa kiintolevyille piilotettuja osioita, joilla voi olla esim. valmistajan palautusohjelma.
Noin vuoden 2009 jälkeen Unified Extensible Firmware Interface (UEFI) on korvannut BIOSin. UEFI käyttää uutta GUID Partition Table (GPT) -osiointia, jossa on esim. varmuuskopioitu osiotaulukko.
Muut alustat

Amigan rigid disk block käyttää linkitettyä listaa osioille, joka mahdollistaa automaattisen käynnistyksen .
Kiintolevyn geometria

Ensimmäisten PC-koneiden kiintolevyt käyttivät tiedon osoittamiseen sylinterin, lukupään ja sektorin numeroita. Levyn käyttämiseksi piti tietää montako sylinteriä, lukupäätä sekä montako sektoria sylinteriä ja lukupäätä kohden levyllä oli. Tämä levyn "geometria" kummittelee vielä, vaikka useiden nykyaikaisten tallennusvälineiden kuten SSD-kiintolevyjen ja SD-korttien sektorien osoittaminen on riippumaton fyysisistä lukupäistä.
Levyn geometria korvattiin lineaarisella LBA-osoituksella (Logical Block Addressing) pääasiassa ATA-6-standardin jälkeen (2003), jossa tuli käyttöön 48-bittinen lineaarinen sektorien osoitus. Tätä ennen IDE rajoitti levyt 137 GB:n kokoon.
Yhteensopivuussyistä osion pitäisi DOS-tyylisessä osioinnissa alkaa sylinterin ensimmäisestä sektorista ja monet ohjelmat vertaavat loogista sektoriosoitetta levyn käyttämän, muka fyysisen, geometrian mukaiseen osoitteeseen. Tietyissä tilanteissa, varsinkin eri käyttöjärjestelmien sekakäytössä, tämä saattaa aiheuttaa ongelmia. Siksi osiotaulun muokkauksessa on syytä olla erittäin varovainen.
Ohjelmat

Osiointiin käytettäviä ohjelmia ovat muun muassa fdisk, GNU Parted sekä Windowsin DiskPart.
Keneman piirikunta

Keneman piirikunta (engl. Kenema district) on yksi kolmesta Sierra Leonen Itäisen maakunnan piirikunnasta, aluehallinnon toisen tason alueesta. Se rajoittuu lännessä Pujehunin ja Bon piirikuntiinan, pohjoisessa Tonkoilin ja Konon sekä idässä Kailahunin piirikuntaan. Etelässä naapureina ovat Liberian Grand Cape Mountin ja Lofan piirikunnat.
Keneman piirikunnan pinta-ala on 6 053 neliökilometriä. Piirikunnan hallintokeskus on myös maakuntakeskuksena toimiva Keneman kaupunki (200 354 as., 2015). Muista kaupungeista mainittakoon väkilukunsa tai liikenteellisen sijaintinsa puolesta alueellisesti merkittävät Blama, Boajibu, Joru, Panguma, Tongo ja Yomboma.
Piirikunnan väkiluku on kehittynyt seuraavasti: 227 428 as. (1963), 266 636 as. (1974), 337 055 as. (1985), 497 948 as. (2004) ja 609 873 asukasta (VL2015). Vuonna 2015 Keneman piirikunnassa asui 8,6 prosenttia Sierra Leonen väestöstä. Väestön suurin etninen ryhmittymä ovat mendet, mutta myös fulbet (fulat), mandingot, konot ja temnet kuuluvat piirikunnan väestökirjoon. Köyhyys on erittäin yleistä (61,6 % väestöstä). Piirikunnan ruokahuolto on puutteellista, ja krooninen aliravitsemus on yleistä (mitattu taso 41,1 %, 2015). Vuonna 2015 raportoitu lapsikuolleisuus oli hälyttävän suuri (22,4 %), mikä oli huomattavasti Sierra Leonen jo erittäin korkeaa maakohtaista arvoa korkeampi.
Seudun keskeisiä elinkeinoja ovat kaivostominta (timanttikaivokset), maanviljelys, metsäteollisuus ja tähän liittyvä pienteollisuus. Piirikunnan alueelta tuotetaan muun muassa kaakaota, kahvia, palmuöljyä ja öljypalmun siemeniä, huonekaluja ja puukaiverrustöitä. Vuonna 2011 väestöstä 46,5 prosenttia sai päätoimeentulonsa maataloudesta. Seudun vuosisademäärä on keskimäärin 2001–3000 millimetriä.
Päällikkökunnat

Keneman piirikunta on jaettu paikallishallintoa varten 17 päällikkökuntaan (engl. chiefdom) tai kaupunkialueeseen, jotka ovat:
| Päällikkökunta | Väkiluku (VL2015)  | Hallinnollinen  keskus |
| --- | --- | --- |
| Dama | &&&&&&&&&&030750.&&&&0030 750 | Giema |
| Dodo | &&&&&&&&&&023221.&&&&0023 221 | Dodo |
| Gaura | &&&&&&&&&&018216.&&&&0018 216 | Joru |
| Gorama Mende | &&&&&&&&&&043346.&&&&0043 346 | Tungie |
| Kandu Leppiam | &&&&&&&&&&018143.&&&&0018 143 | Gbado |
| Kenema (kaupunki) | &&&&&&&&&0200354.&&&&00200 354 | Kenema |
| Koya | &&&&&&&&&&013478.&&&&0013 478 | Baoma |
| Langurama | &&&&&&&&&&&03549.&&&&003 549 | Ya Baima |
| Lower Bambara | &&&&&&&&&&076327.&&&&0076 327 | Panguma |
| Malegohun | &&&&&&&&&&020438.&&&&0020 438 | Sembehun |
| Niawa | &&&&&&&&&&&07772.&&&&007 772 | Sundumei |
| Nomo | &&&&&&&&&&&05436.&&&&005 436 | Faama |
| Nongowa | &&&&&&&&&&045502.&&&&0045 502 | Kenema |
| Simbaru | &&&&&&&&&&017431.&&&&0017 431 | Boajibu |
| Small Bo | &&&&&&&&&&029502.&&&&0029 502 | Blama |
| Tunkia | &&&&&&&&&&036074.&&&&0036 074 | Gorahun |
| Wando | &&&&&&&&&&&02334.&&&&002 334 | Faala |
Katunäkymä Kenemasta.
Näkymä Kenemasta. Vihreän portin takana on aluesairaalan alue, jossa sijaitsee muun muassa äitiysklinikka.
Aiheesta muualla

Sierra Leone: President Koroma Inaugurates Expansion of 47 Newly Constructed and Rehabilitated Health Structures Across 11 Districts Nationwide (6.2.2017) (englanniksi) (allafrica.com)
Kenema District Council Chairman unhappy with MEST (21.11.2016) (Arkistoitu – Internet Archive) (englanniksi) (slconcordtimes.com)
The first Fairtrade cocoa from Sierra Leone (englanniksi) (divinechocolate.com)
Rebuilding cocoa farmers’ skills (BBC+Njala University) (englanniksi) (bbc.co.uk)
Sierra Leonen aluejako
| --- | --- |
Pohjoinen maakunta:   Bombali  Kambia  Koinadugu  Port Loko  Tonkolili 
Eteläinen maakunta:   Bo  Bonthe  Moyamba  Pujehun 
Itäinen maakunta:   Kailahun  Kenema  Kono 
Läntinen alue:   Läntisen alueen maaseutu  Läntisen alueen kaupunkialue (Freetown)